armvectores/hy_wikipedia_2023 huggingface dataset:
Սերբական Հանրապետության էլեկտրաէներգետիկա

«Սերբական Հանրապետության էլեկտրաէներգետիկա» (սերբերեն՝ «Електропривреда Републике Српске»), Սերբական Հանրապետության պետական էլեկտրաէներգետիկական ընկերություն, որն իր ծավալներով առաջինն է այդ երկրում և երկրորդը Բոսնիա և Հերցեգովինայում։ Պաշտոնական լրիվ անվանումը՝ «Електропривреда Републике Српске» խառը հոլդինգ. մայր ձեռնարկությունը՝ «Տրեբինե» բաժնետիրական ընկերություն (սերբ.՝ Мјешовити холдинг „Електропривреда Републике Српске“ Матично предузеће а. д. Требиње): Գլխավոր գրասենյակը գտնվում է Բանյա Լուկայում։ Զբաղվում է Սերբական Հանրապետության համար էլեկտրաէներգիայի արտադրության  և դրա բաշխման կառավարման գործառույթներով։ Հոլդինգի կազմում ընդգրկված են Բանյա Լուկայի ֆոնդային բորսայում ներկայացված մի շարք բաժնետիրական ընկերություններ, որոնց թվում առավել խոշորներն են՝  Elektro-Bijeljina-ն, Elektro-Hercegovina-ն, Hidroelektrane na Trebisnjici-ն, Elektrodistribucija-ն, Elektro Doboj-ը, Hidroelektrane na Drini-ն։
Էլեկտրաէներգիայի արտադրությունն ապահովվում է հետևյալ ջրա- և ջերմաէլեկտրակայանների շահագործմամբ.

Տրեբինեի ջրէկ (քաղաք Տրեբինե)
Դրինայի ջրէկ (քաղաք Վիշեգրադ)
Վրբասի ջրէկ (քաղաք Մրկոնիչ Գրադ)
Գացկոյի ՋԷԿ (քաղաք Գացկո)
Ուգլևիկի ՋԷԿ (քաղաք Ուգլևիկ)Էլեկտրաէներգիայի բաշխմամբ զբաղվում են հետևյալ բաժնետիրական դուստր ընկերությունները.

«Електрокрајина» (քաղաք Բանյա Լուկա)
«Електро Добој» (քաղաք Դոբոյ)
«Електро Бијељина» (քաղաք Բիելինա)
«Електродистрибуција Пале» (քաղաք Պալե)
«Електрохерцеговина» (քաղաք Տրեբինե)


== Ծանոթագրություններ ==


== Արտաքին հղումներ ==
Elektroprivreda Republike Srpske-ի պաշտոնական կայքէջ
Լիպեմեցա

Լիպեմեցա (էստ․՝ Lõpemetsa), գյուղ Էստոնիայի Ռապլամաա նահանգի Ռաիկյուլա շրջանում։
2011 թվականի տվյալներով գյուղում բնակվում էր 72 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տուլչին

Տուլչին (ուկրաիներեն՝ Тульчин), քաղաք Ուկրաինայի Վիննիցայի մարզի Տուլչինի շրջանում, շրջկենտրոն։ Բնակավայրը նախկինում նաև անվանվել է Նեստերվար։
2001 թվականի տվյալներով Տուլչին քաղաքում բնակվում էր 16 136 մարդ։ Բնակավայրը զբաղեցնում է 9,26 կմ² տարածք։ Բնակչության խտությունը կազմում էր 1711 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կիբենա

Կիբենա (էստ․՝ Kibena), գյուղ Էստոնիայի Վալգամաա նահանգի Պուկա շրջանում։
2011 թվականի տվյալներով գյուղում բնակվում էր 30 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Իտապեկուրու Միրինի գավառ

Իտապեկուրու Միրինի գավառ (պորտ.՝ Microrregião de Itapecuru Mirim), գավառ Բրազիլիայում, մտնում է Մարանիան նահանգի մեջ։ Մտնում է Մարանիան նահանգի հարավային մարզի մեջ։ Բնակչությունը կազմում է 164 473 մարդ 2006 թվականի տվյալով։ Զբաղեցված տարածքը 17 579,366 կմ²։ Բնակչության խտությունը 29,5 մարդ/կմ²։


== Վիճակագրություն ==
Համախառն ներքին արտադրանքը կազմել է 222 038 757,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 370,64 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,571


== Գավառի կազմ ==
Գավառի կազմի մեջ են մտնում հետևյալ համայնքները.

Կանտանեդի
Իտապեկուրու Միրին
Մատոյնս դու Նորտի
Միրանդա դու Նորտի
Նինա Րոդրիգիս
Պիրապեմաս
Պրեզիդենտի Վարգաս
Վարժեն Գրանդի
Գերման Լուկոմնիկով

Գերման Լուկոմնիկով (ռուս.՝ Ге́рман Генна́дьевич Луко́мников, մայիսի 6, 1962(1962-05-06), Բաքու, Ադրբեջանական ԽՍՀ, ԽՍՀՄ), ռուս բանաստեղծ, արձակագիր, պալինդրոմիստ։ Մինչև 1994 թվականը օգտագործել է Բոնիֆացի ծածկանունը։
Ծնվել է Բաքվում, մայրական կողմից հայ է։ 1975 թվականից ապրում է Մոսկվայում։ Սկսել է հրապարակվել 1990 թվականից։
Նրա ստեղծագործությունները տեղ են գտնում ինչպես հանրահայտ գրական պարբերականներում, նույնպես և տարբեր անթոլոգիաներում՝ «Դարի ինքնահրատ», «Շատ կարճ տեքստեր», «Ծնելու ժամանակը» և այլն։ 1994 թվականին կազմել է ռուսական պիլանդրոմի առաջին անթոլոգիան։ «1950-2000 թվականների ռուսական բանաստեղծությունը» երկհատոր անթոլոգիայի կազմողներից մեկն Է (Իվան Ախմետևի, Վ. Օռլովի և Ա. Ուրիցկու հետ)։ Կանոնավորպես հանդես է գալիս իր բանաստեղծությունների ընթերցմամբ, բանաստեղծական տարբեր սլեմների հաղթող է։


== Գերման Լուկոմնիկովը հայերեն ==
«Բալզակը երգել է երեսնամյա կանանց...»; «սիրալիր եղեք...»; «մի՞թե իսկական եմ ես...»; «Պոեզիան պետք է լինի հիմարավուն...»; «Ախմետևն ասաց...»; «տխուր ու անհանգ բանաստեղծություն...»; «ես ներկա պահին...»; «ժողովուրդը սիրում է ինձ...»; «ինձ նետել է...»; «Երբ Նոյը կառուցեց տապան...»; «Մի քնիր, մի քնիր, արվեստագետ...»; «Տրա-տա-տա-տա-տա-տա-...»; «Անձրևաորդը մեկեն արթնացավ...»; «Ներքևից պինդ է և վերևից է պինդ...»; «Ես այնպիսի զգացում ունեմ...»; «ոչ...»; «Երբ որ մենք հասնենք իշխանության...»; «Բանաստեղծությունները չեն գրվում...»; «դուք գիտեք...»; «դուք նույնիսկ հասկանալ չեք կարող...»։ Ռուս մինիմալիստներ, Ստեփանակերտ, «Ոգի-Նաիրի», 2016, էջ 104-119։ Թարգմ.՝ Հրանտ Ալեքսանյան։


== Ծանոթագրություններ ==
Ռովչակի (գյուղ, Կոնոտոպի շրջան)

Ռովչակի (ուկրաիներեն՝ Рівчаки), գյուղ Ուկրաինայի Սումիի մարզի Կոնոտոպի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աբդուլ Համիդ I

Աբդուլ Համիդ I(օսմ. عبد الحميد اول‎ — Abd ül-Hamîd-i evvel, թուրքերեն՝ Birinci Abdülhamit, մարտի 20, 1725(1725-03-20), Կոստանդնուպոլիս, Օսմանյան կայսրություն և Թոփքափը ամրոց, Էմինյոնյու, Ֆաթիհ, Ստամբուլ, Օսմանյան կայսրություն - ապրիլի 7, 1789(1789-04-07)[…], Կոստանդնուպոլիս, Օսմանյան կայսրություն), Օսմանյան կայսրության սուլթան 1774 - 1789 թթ.։ Ահմեդ III-ի որդին է։


== Ծնունդ և վաղ կյանք ==
Ծնվել է Կոստանդնուպոլիս քաղաքում, նա Ահմեդ III-ի կրտսեր զավակն էր (կառավարել է 1703–1730 թվականներին)։ Ահմեդ III զիջեց գահը իր զարմիկ Մահմուդ Iին, ում փոխարինեց իր եղբայր Օսման III-ը, ում իր հերթին փոխարինեց Ահմեդի ավագ որդի Մուստաֆա III-ը։
Որպես գահի հավանական ժառանգորդ Աբդուլ Համիդը փակվեց բանտում իր ավագ եղբոր հետ միասին, ինչպես ընդունված էր այդ ժամանակ։ Նա բանտում մնաց մինչև 1767 թվականը։ Այս ընթացքում նրան կրթել է իր մայրը՝ Ռաբիա Շերմին, ով սովորեցնում էր պատմություն և վայելչագրություն։
Երբ մահացավ Օսման III-ը, Աբդուլ Համիդը դարձավ սուլթան 1774 թվականի հունվարի 21-ին։


== Գահակալություն ==
Աբդուլ Համիդի երկար ազատազրկումը նրան անտարբեր էր դարձրել պետական գործերին և խորհրդականներին մեծ իշխանություն էր տվել։ Նա նաև շատ կրոնական և խաղաղասեր էր ի ծնե։
Չնայած կայսրության թույլ վիճակին և սուլթանի խաղաղամետ տրամադրությանը, Օսմանյան կայսրությունը ստիպված էր վերս սկսել պատերազմը Ռուսաստանի դեմ։ Պարտվելով ռուսներին՝ թուրքիան ստիպված նվաստացուցիչ պայմանագիր կնքեց, որով տարածքներ զիջեց ռուսներին, բացի այդ թույլատրեց ռուսներին խառնվել կայսերական գործերին։ Մեկ այլ պարտություն թուրքերը կրեցին Պարսկաստանի դեմ պատերազմում (1775-1776)։
Աբդուլ Համիդը սկսեց բարեփոխումների իրականացնել կայսրության զինված ուժերում։ Նա փորձեց վերափոխել Ենիչարների կորպուսը և նավատորմը։ Նա ստեղծեց հրաձգային կորպուս։ Նա նաև ստեղծեց կայսերական ռազմածովային ինժեներական ուսումնական դպրոց։
Աբդուլ Համիդը նաև փորձեց ուժեղացնել կայսրության դիրքերը Սիրիայում, Եգիպտոսում և Իրաքում։ Սակայն նրա այս փոքր հաջողությունները ի չիքս են դառնում Ղրիմի թերակղզու կորստյան հետ համեմատած։


== Ծանոթագրություններ ==
Չինգիզ Գուրբանով

Չինգիզ Սալման օկլի Գուրբանով (ադրբ.՝ Çingiz Salman oğlu Qurbanov, նոյեմբերի 24, 1994(1994-11-24), Həzrə, Qusar District, Ադրբեջան - դեկտեմբերի 29, 2016(2016-12-29), Թովուզի շրջան, Ադրբեջան), Ադրբեջանի զինված ուժերի զինծառայող, զոհվել է 2016 թվականին՝ հայրենիքի պաշտպանության ժամանակ։ Մահից հետո նրան շնորհվել է «Ադրբեջանի ազգային հերոս» կոչում։


== Կենսագրություն ==

Չինգիզ Գուրբանովը ծնվել է 1994 թվականի նոյեմբերի 24-ին Գուսարի շրջանի Հազրա գյուղում։ Չինգիզ Գուրբանովն ավարտել է դպրոցը 2012 թվականին, նույն թվականին ընդունվել է Ադրբեջանի տեխնիկական համալսարան։
2016 թվականին համալսարանն ավարտելուց հետո Չինգիզ Գուրբանովը սկսել է իր զինվորական ծառայությունը այդ տարվա հուլիսին։
Չինգիզ Գուրբանովը սպանվել է 2016 թվականի դեկտեմբերի 29-ին ՝ ադրբեջանա-հայկական սահմանին բախումների ժամանակ։ 2017 թվականի փետրվարի 7-ին, Ադրբեջանի Հանրապետության Նախագահի և Ադրբեջանի զնված ուժերի գերագույն գլխավոր հրամանատար Իլհամ Ալիևի թիվ 1966 հրամանով, Չինգիզ Սալման օկլի Գուրբանովին հետմահու շնորհվել է «Ազգային հերոսի կոչում»՛ Ադրբեջանի Հանրապետության տարածքային ամբողջականության պահպանման գործում իր հատուկ ծառայությունների համար։
Փետրվարի 9-ին Ադրբեջանի Հանրապետության նախագահ Իլհամ Ալիեևն ընդունել է Չինգիզ Գուրբանովի ընտանիքի անդամներին։ Ընդունելության ավարտին Իլհամ Ալիևը զինվորի հայր Սալման Գուրբանովին հանձնել է «Ոսկե աստղ» մեդալը և Բաքվում երեք սենյականոց բնակարանի փաստաթուղթ։


== Պարգևներ ==
 - «Ադրբեջանի ազգային հերոս» և «Ոսկե աստղ» մեդալ (2017)։


== Ծանոթագրություններ ==
Բայիշուի Պանտանալայի գավառ

Բայիշուի Պանտանալայի գավառ (պորտ.՝ Microrregião do Baixo Pantanal), գավառ Բրազիլիայում, մտնում է Մատու Գրոսու դու Սուլ նահանգի մեջ։ Մտնում է Մատու Գրոսու դու Սուլ նահանգի Պանտանալների մարզի մեջ։ 2006 թվականի տվյալներով բնակչությունը կազմում է 132 556 մարդ։ Տարածքը՝ 83 038,297 կմ²։ Բնակչության խտությունը՝ 1,6 մարդ/կմ²։


== Վիճակագրություն ==
Համախառն ներքին արտադրանքը կազմել է 1 157 456 211,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 8 963,02 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,764


== Գավառի կազմ ==
Գավառի կազմի մեջ են մտնում հետևյալ համայնքները.

Կորումբա
Լադարիու
Պորտու-Մուրտինյու
Այերշեքե

Այերշեքե (գերմ.՝ Eierschecke` ձվային շեքե), գերմանական տորթ խմորիչով խմոր լցոնված խնձորով, կաթնաշոռ և կակաչ լցոնված պուդինգի մեջ։ Գալիս է Սաքսոնիայից և Թյուրինգիայից։
Շեքե, տղամարդկանց հագուստի տարր 14-րդ դարում, իրենից ներկայացնում է պարզ զգեստ իր գոտիով և բաղկացած է երեք մասից՝ վերին և ստորին և գոտկատեղային գոտի, որոնց միջոցով տորթը երեքշերտանի է։ Ձվային է վերին՝ երրորդ շերտը՝ Այերշեքեն, որի մեջ մտնում է ձվի դեղնուց,
սերուցքային կարագ, շաքարավազ, վանիլային պուդինգ և հարած սպիտակուց։ Մեջտեղի շերտը իրենից ներկայացնում է վանիլային շոռակարկանդակ, ինչպես նաև սերուցքային կարագ, ձու, շաքարավազ և կաթ։ Թխվծքի հիմքը խմորիչով խմորից է։ Այերշեքեն պատրաստ է, կտրում ենք ուղղանկյունաձև մասերով։ Երբեմն Այերշեքեի բաղադրատոմսին ավելացնունմ ենք չամիչ, շոկոլադե գլազուր, նուշ կամ շտրեյզել։


== Գրականություն ==
Գուդրուն Ռուշիցկա։ Կարկանդակներ և տորթեր։ Հեշտ և համեղ։ Մ. «օնիքս» ISBN 58-9270-078-X
Հարություն Մեհրաբյան

Հարություն Մեհրաբյան (մայիսի 19, 1886(1886-05-19), Թիֆլիս, Ռուսական կայսրություն - 1961), հայ կոմպոզիտոր, խմբավար։


== Կենսագրություն ==
Հարություն Մեհրաբյանը ծնվել է 1886 թվականի մայիսի 19-ին Թիֆլիսում։ Երաժշտության դասեր է առել Մակար Եկմալյանից, ապա սովորել է Թիֆլիսի Ներսիսյան դպրոցում, Դոնի Ռոստովի կոնսերվատորիայում և Մոսկվայի պետական կոնսերվատորիայում։ 1919 թվականին մեկնել է Կ. Պոլիս։ 1923 թվականին բնակություն է հաստատել Նյու Յորքում։ 
Ստեղծել է մեծ երգչախումբ (Գրիգոր Սյունու հետ), հանդես եկել Նյու Յորքում, Դետրոյտում, Ֆիլադելֆիայում և այլ քաղաքներում։ Գրել է երգեր, որոնցից ճանաչված են՝ «Խնձորի ծառի տակին», «Դու նստել ես աղբրա ափին», «Արևի պես սիրուն Զարոս», «Սարերի աղջիկ», «Գնչուհու երգը» և այլն։ Երաժշտագիտական հոդվածներով հանդես է եկել ամերիկահայ մամուլում։
Կինը՝ Հելեն Մեհրաբյանը (Ելենա Լվովա), եղել է ճանաչված տավղահարուհի։
Հարություն Մեհրաբյանը մահացել է 1961 թվականին Նյու Յորքում։


== Ծանոթագրություններ ==
Սոմերվիե

Սոմերվիե (ֆր.՝ Sommervieu), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 1037 մարդ, բնակչության խտությունը` 241.16 մարդ/կմ²։ Բնակավայրը զբաղեցնում է 4.30 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ արևմուտք, Կան քաղաքից` 24 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 696 աշխատունակ (15-64 տարեկան)  բնակիչ, որոնցից ակտիվ էին 492-ը, իսկ ոչ ակտիվները` 204։ Ակտիվության ցուցանիշը կազմում է 70,7 %։ 492 աշխատունակ մարդկանցից աշխատել է 451 անձ (235 տղամարդ և 216 կին)։ Գործազուրկ են եղել 41 անձ (25 տղամարդ և 16 կին)։ 204 անաշխատունակներից 58-ը եղել են աշակերտներ կամ ուսանողներ, 104-ը` թոշակառուներ, իսկ 42-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սկանդալ Բոհեմիայում

«Սկանդալ Բոհեմիայում» (անգլ.՝ A Scandal in Bohemia), Արթուր Կոնան Դոյլի «Շերլոկ Հոլմսի արկածները» ժողովածուի առաջին պատմվածքը։ Առաջին անգամ հրատարակվել է 1891 թվականին Strand Magazine-ում։ Շերլոկ Հոլմսի մասին պատմող իր սիրելի 12 պատմվածքների շարքում Կոնան Դոյլը այս պատմվածքը դասել է հինգերորդ տեղում։


== Սյուժե ==
Շերլոկ Հոլմսին է դիմում դեմքը թաքցրած մի ազնվական, ով ներկայանում է որպես կոմս ֆոն Քրամ։ Հետախույզը դիմակահանդեսին չի խաբնվում, նա այցելուին դիմում է «ձերդ գերազանցությունով» և ասում է նրա անունը՝ Վիլհելմ Գոտտսրեյխ Սիգիզմունդ ֆոն Օրմշտեյն, Քասել Ֆելշտեյնի իշխան և Բոհեմիայի թագաժառանգը։ Հաճախորդին շանտաժ է անում արկածախնդիր Իրեն Ադլերը, ում հետ ժամանակին թագավորը մոտ է եղել, սակայն հետագայում բաժանվել է։ Հիմա թագավորը պատրաստվում է ամուսնանալ իր ծագմանը համապատասխան կնոջ հետ, իսկ Իրենը սպառնում է խափանել հարսանիքը, ընտանիքին ուղարկելով իր և Օրշտեյնի համատեղ լուսանկարը։ Թագավորը ցանկանում է, որպեսի Հոլմսը ամեն կերպ ձեռք բերի այդ լուսանկարը։ Նախկինում նա արդեն վարձել է գողերի, նրանք խուզարկել են Իրենին և նրա ամբողջ տունը, սակայն լուսանկարը չեն գտել։
Առաջադրանը այդքան էլ դուր չի գալիս Հոլմսին, սակայն նա գործի է անցնում։ Հետախուզման ընթացքում Հոլմսը, ով լոնդոնյան գրումի տեսքով հետևում է Իրենի տանը և իր ձիավոր գործընկերներից տեղեկություն է հավաքում, եկեղեցում է հայտնվում այն պահին, երբ Իրենը և նրա սիրեցյալը՝ փաստաբան Գոդֆրի Նորտոնը, ցանկանում են պսակվել, սակայն քահանան կտրականապես մերժում է կատարել արարողությունը, քանի որ զույգը վկաներ չունի։ Հոլմսի՝ «եկեղեցու պատահական այցելուի» հայտնվելը լուծում է խնդիրը։ Նրան հրավիրում են որպես վկա և նա, իր ծառայության համար, Իրենրից ոսկյա սովերեն է ստանում։
Հոլմսը քահանայի տեսք է ընդունում և, Վաթսոնի և վարձու մարդկանց միջոցով, շեղող գործողություն է իրականացնում, որը թույլ է տալիս նրան ներխուժել Իրենի տուն և իմանալ, թե որտեղ է լուսանկարը։ Հաջորդ օրը, երբ թագավորի հետ միասին գնում են Իրենի տուն, նրանք թաքստոցում միայն մի նամակ են գտնում։ Իրենը գրում է, որ ամուսնանում է և այլևս չի պատրաստվում խոչընդոտել թագավորի ամուսնությանը։ Նամակին կցված լուսանկարը, որտեղ միայն Իրենն է պատկերված, Շերլոկ Հոլմսը իրեն է թողնում, որպես, իր կարծիքով, ոչ այդքան հաջողակ գործի վարձատրում։ Իրեն Ադլերը ընդմիշտ մնում է Հոլմսի համար իդեալական կին, միակը, ում կողմից նա պարտություն է կրել, նա, ում նա անվանում է «Այդ կինը» (անգլերեն՝ The Woman)։


== Սխալներ ==
Պատմվածքի գործողությունները տեղի են ունենում 1888 թվականի մարտին և Վաթսոնը նշում է վերջերս ամուսնանալու մասին։ Սակայն Վաթսոնը և Մերի Մորստենը, ով «Չորսի նշանը» պատմվածքի հերոսուհին է, ամուսնացել են 1888 թվականի վերջին։ Բացի այդ, նշվում է Հոլմսի 1889 թվականին սպանված Տրեպովի գործի համար Օդեսա մեկնելու մասին։


== Էկրանավորում ==
1983՝ «Ագռայի գանձերը»՝ սովետական հեռուստասերիալ։
1984՝ «Սկանդալ Բոհեմիայում»՝ բրիտանական հեռուստասերիալի առաջին սերիան։
2001՝ «Թագավորական սկանդալ»՝ կանադական հեռուստատեսային ֆիլմ։
2009՝ «Շերլոկ Հոլմս»՝ մարտական դետեկտիվ։
2011՝ «Շերլոկ»՝ բրիտանական հեռուստասերիալ։


== Ծանոթագրություններ ==


== Արտաքին հղումներ ==
Պատմվածքը holmes.am կայքում
Ռապոլլա

Ռապոլլա (իտալերեն՝ Rapolla), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 4654 մարդ, բնակչության խտությունը կազմում է 160 մարդ/կմ²։ Զբաղեցնում է 29 կմ² տարածք։ Փոստային ինդեքսն է՝ 85027։ Հեռախոսային կոդը՝ 0972։
Սուրբ Վլասը համարվում է բնակավայրի հովանավորը։ Տոնը նշվում է ամեն տարի փետրվարի 3-ին։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Highway Don’t Care

«Highway Don’t Care», ամերիկյան քանթրի կատարողներ Թիմ Մաքգրոի և Թեյլոր Սվիֆթի երգը կիթառահար Քիթ Ուրբանի մասնակցությամբ։ Թողարկվել է Մաքգրոյի Two Lanes of Freedom (2013) ստուդիական ալբոմում։ Երգի հեղինակներն են՝ Mark Irwin, Josh Kear, Brad Warren և Brett Warren, իսկ Թիմ Մաքգրոյի հետ համապրոդյուսեր է եղել Byron Gallimore-ը։ Թիմ Մաքգրոն ու Թեյլոր Սվիֆթն առանձին-առանձին են ձայնագրել իրենց հատվածները սինգլի համար, բայց նրանք երեք անգամ միասին կատարել են երգը որպես եռյակ, ներառյալ ACM Awards 2013-ի մրցանակաբաշխության ժամանակ։ Երգն ստացել է բազմաթիվ մրցանակներ և անվանակարգեր, ներառյալ American Country Awards, Country Music Association Awards, BMI Country Awards և այլն։


== Պատմություն ==
«Highway Don’t Care» երգը 2013 թվականի փետրվարի 23-ին նշել է նորամուտը Billboard  Hot Country Songs ամերիկյան քանթրի հիթ-շքերթի 13-րդ հորիզոնականում և Billboard Country Airplay ռադիոեթերային հիթ-շքերթի 43-րդ հորիզոնականում։ Ամերիկյան Billboard Hot 100 մուլտիֆորմատ հիթ-շքերթում երգը նորամուտը կատարել է 59-րդ հորիզոնականում, կանադական Canadian Hot 100 հիթ-շքերթում՝ 23-րդ, իսկ  Billboard Country Digital Songs թվային քանթրի հիթ-շքերթում՝ 1-ին հորիզոնականում՝ ունենալով 86,000 օրինակի ներբեռնում փետրվարի 13-ից սկսած շաբաթվա ընթացքում։
Երգը ստացել է American Country Awards երեք մրցանակ Տարվա երգ (Songwriters Award), Տարվա համագործակցային երգ (անգլ.՝ Collaborative Single of the Year) և Տարվա համագործակցային տեսահոլովակ (անգլ.՝ Collaborative Video of the Year) անվանակարգերում, BMI Country Awards երկու մրցանակ կատեգորիաներում Publisher of the Year և Country Awards Top 50 Songs (2014) անվանակարգերում, առաջադրվել է «Գրեմմի» մրցանակի լավագույն քանթրի կատարման համար զույգով կամ խմբով (2014), ներկայացվել է Academy of Country Music Awards մրցանակի Տարվա տեսահոլովակ անվանակարգում (2013), CMT Music Awards մրցանակի Տարվա համագործակցային տեսահոլովակ և Տարվա տեսահոլովակ (2014) անվանակարգերում,  Country Music Association Awards մրցանակի երեք անվանակարգերից հաղթել է երկուսում՝ Տարվա երաժշտական տեսահոլովակ և Տարվա երաժշտական իրադարձություն (անգլ.՝ Musical Event of the Year, երրորդ անվանակարգը՝ Տարվա սինգլ, 2013):


== Հիթ-շքերթներ և հավաստագրում ==


=== Տարեկան հիթ-շքերթներ ===


=== Հավաստագրում ===


== Ծանոթագրություններ ==


== Արտաքին հղումներ ==
 «Highway Don’t Care»
(6128) Լասորդա

(6128) Լասորդա (անգլ.՝ Lasorda), աստերոիդ աստերոիդների հիմնական գոտում։ Հայտնաբերվել է 1989 թվականի հունիսի 3-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,651336 ա. մ., առավելագույնը մոտենում է 2,1608 ա. մ. հեռավորության վրա և հեռանում 3,1419 ա. մ.։ Արեգակի շուրջ մեկ ամբողջական պտույտ է կատարում 1576,87 երկրային օրվա ընթացքում, իր ուղեծրով շարժվելով միջինում 0,228301 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6128) Լասորդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լունինսկի շրջան

Լունինսկի շրջան (ռուս.՝ Лунинский район), մունիցիպալ շրջան Ռուսաստանի Դաշնության Պենզայի մարզում։
Ստեղծվել է 1928 թվականին։ Վարչական կենտրոնը՝ Լունինո։


== Աշխարհագրություն ==
Շրջանի տարածքի մակերեսը կազմում է 1689,32 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 19941 մարդ։ Բնակչության խտությունը կազմում էր 11,8 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բոլշիե Խուտորա (գյուղ, Խիսլավիչսկի շրջան)

Բոլշիե Խուտորա (ռուս.՝ Большие Хутора), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 184 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5166) Օլսոն

(5166) Օլսոն (անգլ.՝ Olson), աստերոիդ աստերոիդների հիմնական գոտում։ Հայտնաբերվել է 1985 թվականի մարտի 22-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,34177 ա. մ., առավելագույնը մոտենում է 2,094 ա. մ. հեռավորության վրա և հեռանում 2,5896 ա. մ.։ Արեգակի շուրջ մեկ ամբողջական պտույտ է կատարում 1308,92 երկրային օրվա ընթացքում, իր ուղեծրով շարժվելով միջինում 0,275035 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,22° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5166) Օլսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուգորնայա Սլոբոդա

Ուգորնայա Սլոբոդա (ռուս.՝ Угорная Слобода), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(2379) Հեյսկանեն

(2379) Հեյսկանեն (անգլ.՝ Heiskanen), աստերոիդ աստերոիդների հիմնական գոտում։ Հայտնաբերվել է 1941 թվականի սեպտեմբերի 21-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 3,162902 ա. մ., առավելագույնը մոտենում է 2,288 ա. մ. հեռավորության վրա և հեռանում 4,0378 ա. մ.։ Արեգակի շուրջ մեկ ամբողջական պտույտ է կատարում 2054,6 երկրային օրվա ընթացքում, իր ուղեծրով շարժվելով միջինում 0,175217 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,47° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2379) Հեյսկանեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալաջա (Տրապիզոնի գավառ)

Անվան այլ կիրառումների համար տե՛ս՝ Ալաջա (այլ կիրառումներ)Ալաջա, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ջորդան Դան

Դան Ջորդան (անգլ.՝ Jourdan Dunn ծնվել է 1990 թվականի օգոստոսի 3-ին, Լոնդոնում)՝ բրիտանացի մոդել։
2006 թվականին Primark հանրախանութում շրջելիս աչքի է ընկել մոդելային գործակալներին։ Որոշ ժամանակ անց կնքել է պայմանագիր Storm Model Management ընկերության հետ։
Տարբեր ժամանակներում նա մասնակցել է շոուների. Alberta Ferretti, Alexander Wang, Anna Sui, Bottega Veneta, Burberry Prorsum, Carolina Herrera, Christian Dior, Derek Lam, Dolce & Gabbana, Emanuel Ungaro, Emilio Pucci, Etro, Giambattista Valli, Gucci, Hakaan, Hugo by Hugo Boss, Iceberg, J.Mendel, Jason Wu, Jean Paul Gaultier, John Galliano, Kanye West, Louis Vuitton, Marc by Marc Jacobs, Marc Jacobs, Marchesa, Michael Kors, Missoni, Moschino, Mugler, Nina Ricci, Oscar De La Renta, Paco Rabanne, Prabal Gurung, Proenza Schouler, Ralph Lauren, Rodarte, Tommy Hilfiger, Tory Burch, Valentino, Versace և այլն։
2012 թվականից մասնակցում է «Victoria’s Secret» ընկերության հաշվետու շոուին։
Ունի մեկ որդի՝ Ռայլին (ծնվել է 2009 թվականին դեկտեմբերի 8-ին)։


== Ծանոթագրություններ ==


== Արտաքին հղումներ ==
Fashion Model Directory֊ի պրոֆիլը (անգլ.)
Ձիագի

Ձիագի (լատ.՝ Casuarina), կազուարինա, ձիագիազգիների ընտանիքի ծառերի և թփերի ցեղ։ Ոչ մեծ ծառեր են, տերևները թեփուկանման են՝ ետ զարգացած, փնջերով հավաքված։ Ծաղիկները մանր են, առանց ծաղկապատի, միասեռ։ Արական ծաղիկներն ունեն մեկ առէջք, իգականները՝ մեկ վարսանդ։ Պտուղը նման է թևավոր ընկուզիկի, սակայն հասունանալիս բացվում է երկփեղկ տուփիկի նման։ Սերմն էնդոսպերմ չունի։ Հայտնի է ավելի քան 30 տեսակ՝ տարածված հիմնականում Ավստրալիայում, սակայն հանդիպում է նաև Թասմանիայում, Ֆիջիից և Նոր Կալեդոնիայից մինչև Բիրմա։
Ձիագիի բնափայտն ամուր է, կարմիր գույնի և կիրառվում է կահույքի արտադրությունում։
(5132) Մայնարդ

(5132) Մայնարդ (անգլ.՝ Maynard), աստերոիդ աստերոիդների հիմնական գոտում։ Հայտնաբերվել է 1990 թվականի հունիսի 22-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,673833 ա. մ., առավելագույնը մոտենում է 2,367 ա. մ. հեռավորության վրա և հեռանում 2,9806 ա. մ.։ Արեգակի շուրջ մեկ ամբողջական պտույտ է կատարում 1596,98 երկրային օրվա ընթացքում, իր ուղեծրով շարժվելով միջինում 0,225425 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5132) Մայնարդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բույսերի կարանտին

Բույսերի կարանտին, պետական միջոցառումների համալիր, որն ուղղված է գյուղատնտեսական բույսերի վտանգավոր վնասատուների, հիվանդությունների և չարորակ մոլախոտերի թափանցումը և տարածումը կանխարգելելուն։ 
Բույսերի կարանտինը կիրառվում է բուսական հարստությունները պաշտպանելու համար։ Ցուրաքանչյուր տարի բույսերի վնասատուները և հիվանդությունները ոչնչացնում են աշխարհի պարենային կուլտուրաների պոտենցիալ բերքի 20—25%-ը։ 
Բույսերի կարանտինին վերաբերող առաջին օրենքը հրապարակվել է Ֆրանսիայում (1660)։ 1870—1915-ին կարանտինային օրենքներ են ընդունվել գյուղատնտեսական զարգացած արտադրություն ունեցող ՝ և կուսական նյութեր փոխանակող երկրների մեծ մասում։ 
Կարանտինային միջոցառումները կարող են լինել արտաքին և ներքին։ Արտաքինի դեպքում նավահանգիստներում, օդանավակայաններում, սահմանամերձ երկաթուղային կայաններում, արտասահմանից ներմուծվող մթերակայաններում և այլ կառույցներում ստուգում և վարակազերծում են բուսական ծագում ունեցող մթերքները, հումքը, տնկանյութը, սերմնանյութը և փոստային ծանրոցները։ Արգելվում է վարակված բույսերի և բուսական ծագում ունեցող մթերքների ներմուծումը։ Ներքին կարանտինային միջոցառումներով հսկում են երկրի ներսում բուսական նյութերի փոխադրումները։ 
Հայաստանում սահմանափակ օջախներով տարածված կարանտին վնասատուներից են. խնձորենու բրդապատ լվիճը՝ հյուսիսարևելյան, Ստեփանավանի, Գուգարքի, Վանաձորիի, Դիլիջանի, Գորիսի, Սիսիանի, Կոտայքի շրջաններում և Երևան քաղաքում, Մեղրու գնդաձև կեղծ վահանակիրը՝ Մեղրու և Արտաշատի շրջաններում, խաղողի ֆիլոքսերան՝ Իջևանի, Բերդի, Նոյեմբերյանի, Թումանյանի շրջաններում, կոլորադյան բզեզը՝ Շամշադինի շրջանում, կալիֆոռնիական վահանակիրը և արևելյան պտղակերը՝ հյուսիսարևելյան շրջաններում։
Սեյդու Կեյտա (լուսանկարիչ)

Անվան այլ կիրառումների համար տե՛ս՝ Սեյդու Կեյտա (այլ կիրառումներ)Սեյդու Կեյտա (ֆր.՝ Seydou Keïta, 1923, Բամակո, Մալի - նոյեմբերի 22, 2001(2001-11-22), Փարիզ), լուսանկարիչ, ինքնուս, որ ճանաչում է ձեռք բերել 1990-ական թվականներին։


== Կենսագրություն ==
Սեյդու Կեյտան ծնվել է 1921 թվականին Բամակոյում՝ այդ ժամանակ Ֆրանսիական Սուդանի մայրաքաղաքում, կահույքագործի ընտանիքում։ Ծննդյան կոնկրետ թիվը հայտնի չէ։ ՍԵյդուն հետաքրքրվել է լուսանկարչությամբ 1935 թվականին, երբ իր հորեղբայրն իրեն Կոդակ Բրաունի Ֆլեշ ֆոտոապարատն էր նվիրել, որ բերել էր Սենեգալից և սկզբում եղել է սիրողական լուսանկարիչ՝ համատեղելով իր հոբին կահույքագործի աշխատանքի հետ։ Իր նկարները ընկերների, բարեկամների և հարևանների մոտ մեծ հաջողություն ունեցան, և 1948 թվականին Բամակայում նա բացեց իր ֆոտոստուդիան։ Որոշ ժամանակ անց նա դարձավ ամենամեծ պահանջարկ ունեցող լուսանկարիչը քաղաքում, իսկ իր նկարները մեծ ճանաչում ձեռք բերեցին Արևմտյան Աֆրիկայում։
Սեյդու Կեյտան մասնագիտացել է դիմանկարներում. իր աշխատանքների շրջանակներում են տարբեր տարիքի և տարբեր սոցիալական շերտերին պատկանող Բամակոյի բնակիչների անհատական, ինչպես նաև խմբային և ընտանեկան լուսանկարները։ Սեյդուն երբեք հատուկ մոդելների չի փնտրել։ Լուսանկարել է միայն նրանց, ով իրենք են եկել իր ստուդիան։ Լուսանկարների մեծ մասը բնական լուսավորվածության ներքո է արված։ Բացի այդ, Սեյդուն տնտեսելու նպատակով միշտ ընդամենը մեկ լուսանկար էր անում։ Հիմնականում Կեյտան օգտագործում էր խոշորաֆորմատ ֆոտոապարատը՝ կադրի 13х18 չափով, ինչը նրան թույլ էր տալիս որակյալ լուսանկարներ անել՝ առանց խոշորացման։ Նա պահպանում էր բոլոր նեգատիվները և իր արխիվում պահպանվել է ավելի քան 10 000 հատ։
Մինչ իր ծերությունը լուսանկարիչը երբեք չի լքել հայրենի քաղաքը. համարվում է, որ նա կատարելապես անծանոթ էր իր ժամանակաշրջանի եվրոպացի լուսանկարիչների արվեստին։ Չնայած դրան, իր լուսանկարները տարբերվում են բարձր պրոֆեսիոնալիզմով, հերոսի նկատմամբ հարգանքով և իր անհատականությունը արտահայտելու ունակությամբ։
1960-ական թվականներից սկսած՝ Սեյդու Կեյտան սկսել է աշխատել պաշտոնական ներկայացուցչական կազմակերպություններում և շուտով փակել է իր ստուդիան, սակայն շարունակել է լուսանկարել մինչև 1977 թվականը, երբ գունավոր լուսանկարը սկսել է ավելի լայն մասշտաբներ ստանալ, քան սևուսպիտակը։

Սեյդու Կեյտան մահացել է 2001 թվականին Փարիզում։
2013 թվականին Սեյդու Կեյտայի 150 աշխատանքներից բաղկացած ցուցադրությունը ներկայացվել է Մոսկվայի Մուլտիմեդիա Արվեստի թանգարանում։


== Ծանոթագրություններ ==


== Արտաքին հղումներ ==
Սեյդու Կեյտայի պաշտոնական կայքը (անգլ.)
Փոփոխական բնավորության մարդիկ. Իգոր Գուլինը Սեյդու Կեյտայի մասին։ "Коммерсантъ Weekend" ամսագիր, №8 (302), 06.03.2013
Սեյդու Կեյտայի ցուցահանդես։ Մենք Մալիից ենք։ Օլգա Կաբանովա։ Վեդոմոստի, 01.03.2013
Վոյ Վոժ (Սար Վոժի վտակ)

Անվան այլ կիրառումների համար տե՛ս՝ Վոյ Վոժ (այլ կիրառումներ)Վոյ Վոժ (ռուս.՝ Вой-Вож), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վերին Այպա գետի ձախ ափով՝ 12 կմ հեռավորության վրա։ Գետի երկարությունը 39 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Պյոզա գետն է, գետի ենթաավազանը Մեզեն գետերն են։ Գետի գետային ավազանը (Վերին) Մեզեն գետն է։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020200212103000022583
Հիդրոլոգիական ուսումնասիրությունների կոդը - 103002258
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անդրեյ Բրուններ

Անդրեյ Բրուններ ( ռուս.՝ Бруннер, Андрей Осипович, նոյեմբերի 14, 1814(1814-11-14), Մոսկվա, Մոսկվայի մարզ, Ռուսական կայսրություն - մարտի 5, 1894(1894-03-05), Մոսկվա, Մոսկվայի մարզ, Ռուսական կայսրություն), ռուս զորապետ, հետևազորի գեներալ։ 


== Կենսագրություն ==
Ծնվել է 1814 թվականի նոյեմբերի 14-ին։ Երեք տարեկանից դաստիարակվել է Բրյանսկում։
1833 թվականին ավարտել է Մոսկվայի կադետային կորպուսը` փոքր արծաթե մեդալով։ Այդ գիտական հաստատության պատմության մեջ նա երկրորդ անգամ արժանացել է հատուկ պատվի. նրա անունը փորագրվել է մարմարե տախտակի վրա` կորպուսի դահլիճում, որտեղ հրամայված է եղել տեղադրել «լավագույն շրջանավարտների անունները»։    
Անդրեյ Բրունները ծառայել է Սանկտ Պետերբուրգում մինչև 1843 թվականը։ Այդ ժամանակ ավարտել է (նույնպես արծաթե մեդալով) Կայսերական զինվորական ակադեմիան (1838 թվականին)։
1843 թվականին շտաբս-կապիտանի պաշտոնով գործուղման է ուղարկվել Կովկաս, որտեղ նրան տրվել գնդապետի կոչում։  
1848 թվականից 1854 թվականներին եղել է Բրեստի զորամասի հրամանատար։ 1852 թվականին ստացել է գեներալ-մայորի կոչում, ավելի ուշ նշանակվել է 9-րդ հետևակային դիվիզիայի պետ։    
Մասնակցել է Ղրիմի պատերազմին (1853-1856 թվականներին)։ 1857 թվականից 1861 թվականներին ղեկավարել է Սևաստոպոլի համար պայքարի վերջին ճակատամարտում գլխատված 9-րդ հետևակային դիվիզիան, որտեղ նրա ղեկավարության տակ են հայտնվում Բրյանսկի և Սևսկի հետևակային զորամասները։ 
1865 թվականից 1872 թվականներին Բրունները եղել է 28-րդ հետևակ դիվիզիայի հրամանատարը։
Եղել է Կազակյան ռազմական շրջանակի հրամանատարը 1872 թվականից մինչև 1882 թվականների մայիսը` նախ գեներալ-լեյտենանտի կոչումով, իսկ 1873 թվականի օգոստոսի 30-ից` հետևազորների գեներալ։  
Մահացել է 1894 թվականին


== Մրցանակներ ==
Պարգևատրվել է Սբ. Գևորգ 4-րդ աստիճանի շքանշանով (համար 9274, 1853 թվականի նոյեմբերի 30-ին)։
Ինչպես նաև պարգևատրվել է Սբ. Վլադիմիրի 4-րդ աստիճանի շքանշանով և ժապավենակապով (1846 թվականին), Սբ. Ստանիսլավի առաջին աստիճանի և Սբ. Աննայի առաջին աստիճանի շքանշաններով։


== Ծանոթագրություններ ==


== Արտաքին հղումներ ==
Անդրեյ Բրուններ
Բրյանսկի մարդիկ Ղրիմի պատերազմում
Մատինիա

Մատինիա (պորտ.՝ Matinha), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևմտյան մարզում։ Մտնում է Մարանիան գավառի կազմի մեջ։ Բնակչությունը կազմում է 22 078մարդ՝ 2006 թվականի տվյալներով։ Գրավում է 408,726 կմ2 տարածք։ Բնակչության խտությունը՝ 54,0 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 24.504.643,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.179,70 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,640 (տվյալները ՄԱԿ-ի զարգացման ծրագրի)


== Ծանոթագրություններ ==
Մարգո Բալասանյան

Մարգո Ջալալի Բալասանյան (1927, դեկտեմբերի 26, Ստեփանակերտ - 2007, հուլիսի 10, Ստեփանակերտ), հայ դերասանուհի։ ԱԽՍՀ (1973), ՀԽՍՀ (1978), Արցախի ժողովրդական արտիստ (2000)։


== Կենսագրություն ==
Մարգո Բալասանյանը ծնվել է Ստեփանակերտում։ 1945 թվականին ավարտել է տեղի միջնակարգ թիվ 2 դպրոցը, 1949 թվականին՝ Երևանի գեղարվեստա-թատերական ինստիտուտի թատերական բաժինը՝ դառնալով ինստիտուտի առաջին արցախցի շրջանավարտը։ Գործուղվել է Կամո, որտեղ սկսել է իր պրոֆեսիոնալ գործունեությունը։ 1953 թվականից եղել է Ստեփանակերտի պետական թատրոնի դերասան։


== Թատերական ներկայացումներ ==
Սուսան՝ Շիրվանզադեի «Նամուս»
Մարգարիտ՝ Շիրվանզադեի «Պատվի համար»
Անանի, Սալոմե՝ Գ. Սունդուկյանի «էլի մեկ զոհ»
Ռուզան՝ Մուրացանի «Ռուզան»
Վասսա ժելեզնովա՝ Մ. Գորկու «Վասսա ժելեզնովա»
Գոսեմա՝ Վ. Գագլոևի «Ասք մոր մասին»
Տատիկ՝ Ա. Կասոնայի «Ծառերը կանգնած են մահանում»
Թագուհի՝ Դ. Ռիկարդոյի «Առլեկինը արքա»


== Մրցանակներ ==
ԱԽՍՀ ժողովրդական արտիստ, 1973
ՀԽՍՀ ժողովրդական արտիստ, 1978
ԼՂՀ ժողովրդական արտիստ, 2000
ՀԹԳՄ «Արտավազդ» մրցանակ, 1998
ԼՂՀ «Մեսրոպ Մաշտոց» շքանշան, 2003


== Գրականություն ==
Ալավերդյան Ի., Մարգո Բալասանյան, Ե. 1981:


== Ծանոթագրություններ ==


== Արտաքին հղումներ ==
ԴԵՐԱՍԱՆՈՒՀԻ ՄԱՐԳՈ ԲԱԼԱՍԱՆՅԱՆԸ ԿԼԻՆԵՐ 90 ՏԱՐԵԿԱՆ
Ռովնոե (քաղաքատիպ ավան, Ռովենսկի շրջան)

Ռովնոե (ռուս.՝ Ровное), քաղաքատիպ ավան Ռուսաստանի Սարատովի մարզի Ռովենսկի շրջանի կազմում։
Բնակչությունը 2010 թվականին գրանցված տվյալներով կազմում էր 4538 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բազաթլի

Բազաթլի, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ազնիվ մետաղներ

Ազնիվ մետաղներ, թանկարժեք մետաղներ, քիմիապես կայուն, դժվարահալ, կռելի, արտաքին տեսքով գեղեցիկ մետաղներ։ Ազնիվ մետաղներ են ոսկին, արծաթը, պլատինը և պլատինային մետաղները (իրիդիում, օսմիում, պալադիում, ռոդիում, ռութենիում)։


== Կիրառություն ==
Օգտագործվում են տեխնիկայի տարբեր բնագավառներում (սարքաշինություն, էլեկտրոնիկա, բժշկություն, գեղազարդիչ կիրառական արվեստում՝ հատկապես ոսկերչության մեջ (հաճախ՝ համաձուլվածքների ձևով), նաև՝ որպես արժութային մետաղ։


== Հայաստանում ==
Հայկական լեռնաշխարհում ազնիվ մետաղներն օգտագործել են հնագույն ժամանակներից։ Հնագիտական պեղումներից հայտնաբերվել են մ․թ․ա․ II հազարամյակին վերագրվող ոսկե, արծաթե զարդեր և կենցաղային առարկաներ։ Հայաստանում ազնիվ մետաղներ հանդիպում են մետաղային (պղնձի, երկաթի, բազմամետաղային) հանքավայրերում՝ որպես ուղեկից մետաղներ։ Հայտնի են նաև Սոթքի ոսկու հանքավայրը, Լիճքվազ-Թեյի ոսկու հանքավայրը, Մեղրաձորի ոսկու հանքավայրը։
Նորարարություն

Նորարարություն, ստեղծագործական գործունեությունում նորի դրսևորումը, մարդու ստեղծագործական ունակությունների արտահայտությունը աշխատանքում։ Սոցիալիզմը մեծ հնարավորություններ է ստեղծում համատարած նորարարության, մարդու ստեղծագործական ունակությունների և տաղանդի դրսևորման համար։ «Աշխատավորների կողմից այն բանի զգացումը, որ իրենք աշխատում են ոչ թե շահագործողների, այլ իրենց համար, իրենց հասարակության համար, ծնում է աշխատանքային խանդավառություն, նորարարություն, ստեղծագործական նախաձեռնություն, մասսայական սոցիալիստական մրցություն» ։ Աշխատանքային նորարարություն աշխատանքի արտադրողականության բարձրացման, գիտատեխնիկական առաջընթացի արագացման անսպառ աղբյուր է։ Այն սոցիալիստական մրցության, հատկապես նրա բարձրագույն ձևի՝ աշխատանքի նկատմամբ կոմունիստական վերաբերմունքի համար շարժման աղբյուրներից է, խթանում է աշխատավորների կուլտուր-տեխնիկական մակարդակի աճը, որակավորման բարձրացումը։ Նորարարություն կարևոր է գիտության և արտադրության կապի ամրապնդման գործում, ենթադրում է տեսական և գործնական գիտելիքների ստեղծագործական զարգացում։ Նորարարության տվյալներով մշակվում են տեսական նոր գիտելիքներ, զարգացման նոր մակարդակի են հասցվում գիտությունը, տեխնիկան, արտադրությունը։ ԽՍՀՄ-ում նորարարության ծագումն ու զարգացումը սերտորեն առնչվել են հարվածայնության,, ստախանովյան շարժման հետ։ Նորարարության շնորհիվ լայն թափ է հաղորդվել ձեռնարկությունների տեխնիկական վերազինմանը։ Հայրենական պատերազմի տարիներին նորարարական շարժումը խթանող ուժ էր հայրենիքի պաշտպանության, թշնամուն ջախջախելու համար երկրի ներքին ռեսուրսներն արդյունավետ օգտագործելու գործում։ Արդի ժամանակաշրջանում նորարարությունը ծավալվում է գիտատեխնիկական հեղափոխության պայմաններում, որը վերափոխում է նաև աշխատողին, նրան դարձնում արտադրողստեղծագործող։ Աշխատավորների ստեղծագործական նախաձեռնությունը շարունակ ծնում է նորարարության կազմակերպման և զարգացման նոր ձևեր, ձեռնարկություններում ստեղծվում են նորարարների խորհուրդներ, կոնստրուկտորական և գիտատեխնիկական հասարակական բյուրոներ, ստեղծագործական կոմպլեքս բրիգադներ ևն։ Նորարարական շարժման ծավալման գործում մեծ աշխատանք է տանում գյուտարարների և ռացիոնալիզատորների համամիութենական ընկերությունը։ Շատ նորարար-բանվորներ, ինժեներատեխնիկական աշխատողների հետ, մասնակցում են գիտատեխնիկական ընկերությունների գործունեությանը։ Նորարարության ծավալման գործում լուրջ ներդրումներ ունեն տնտեսական մարմինները, արհմիութենական և կոմերիտական կազմակերպությունները։ Վճռական նշանակություն ունի ԽՄԿԿ կազմակերպական և գաղափարական աշխատանքը, որը ժողովրդին մշտապես մղում է ակտիվ ստեղծագործական աշխատանքի, նպաստում ստեղծագործական մթնոլորտի բարձրացմանը։
Պանովո (այլ կիրառումներ)

Պանովո, կարող է վերաբերել՝

Պանովո - գյուղ Ռուսաստանի Իվանովոյի մարզի Պալեխսկի շրջանի կազմում։
Պանովո - գյուղ Ռուսաստանի Մոսկվայի մարզի Կոլոմենսկի շրջանի կազմում։
Պանովո - գյուղ Ռուսաստանի Մոսկվայի մարզի Նարո-Ֆոմինսկի շրջանի կազմում։
Պանովո - գյուղ Ռուսաստանի Սմոլենսկի մարզի Գագարինսկի շրջանի կազմում։
Պանովո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Պանովո - գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բուդկա Ժելեզնոյ Դորոգի 12-րդ կմ

Բուդկա Ժելեզնոյ Դորոգի 12-րդ կմ (ռուս.՝ Будка железной дороги 12-й км), գյուղ Ռուսաստանի Սմոլենսկի մարզի Սմոլենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խաբեություն (ֆիլմ, 1997)

Խաբեություն (ֆիլմ) (անգլ.՝ Shooting Fish), 1997 թվականի կատակերգություն, մելոդրամա։ Ֆիլմի ռեժիսորը Ստեֆան Շվարցն է, սցենարի հեղինակները՝ Ստեֆան Շվարցը և Ռիչարդ Հոլմսը։ Ֆիլմի պրեմիերան կայացել է 1997 թվականի օգոստոսի 22-ին։


== Սյուժե ==
Դիլանը հմայիչ ամերիկացի է, իսկ նրա ընկեր Ջեզը՝ անգլիացի տեխնիկական հանճար, բայց Դիլանն ու Ջեզը խաբեբաներ են։ Նրանք մանկատան սաներ են, ովքեր ունեին մեկ վաղեմի երազանք. նրանց հարկավոր է 1 000 000 ֆունտ ստերլինգ իրենց երազանքների տունը գնելու նպատակով։ Նրանք մտածում են, թե որտեղից կարող են գտնել այդքան գումար, բայց նաև վստահ են, որ եթե կա նպատակ, ուրեմն ցանկացած եղանակով կարելի է հասնել դրան։ Ընկերների կարծիքով փոքր խարդախությունը երկար ճանապարհ է, և եթե պետք է խաղալ, ուրեմն դա պետք է անել լուրջ։
Ջեզն ու Դիլանը չեն պատրաստվում խաբել ազնիվ աշխատողներին։ Նրանք խաղում են հարուստների ժլատության հաշվին։ «Ձայնը ճանաչող համակարգիչների» խարդախություն-վաճառքի համար տղաները վարձում են Ջորջի անունով մի ուսանողուհու և շուտով երկուսն էլ սիրահարվում են նրան։ Նրանք համոզում են աղջկան, որ իրենք գործում են Ռոբին Հուդի նման. խաբում են հարուստներին, որպեսզի որբերի համար տուն կառուցեն (մոռանալով նշել, որ այդ որբերը հենց իրենք են)։ Շուտով պարզվում է, որ աղջկան ևս գումար է պետք. նա փորձում է պահպանել տոհմական կալվածքները, որտեղ ապաստան են գտնում խնամքի կարիք ունեցող երեխաները։ Երբ Ջեզին ու Դիլանին տանում են բանտ, նրանց ճակատագիրն ու ամբողջ գումարը հայտնվում են Ջորջիի ձեռքերում։


== Դերերում ==
Դեն Ֆուտտերման-Դիլան
Ստյուարտ Տաունսենդ-Ջեզ
Քեյթ Բեքինսեյլ-Ջորջի


== Ստեղծողներ ==
Սցենարիստներ՝ Ստեֆան Շվարց, Ռիչարդ Հոլմս
Պրոդյուսերներ՝ Ռիչարդ Հոլմս, Գլայնիս Մյուրրեյ, Քրիս Քրեյբ, Գրեհեմ Հեմփսոն Սիլկ, Լեսլի ՄաՆիլ, Նիլ Պեպլոու
Օպերատոր՝ Հենրի Բրեհամ, Քեյթ Ռոբինսոն
Կոմպոզիտոր՝ Ստանիսլավ Սիրևիչ
Նկարիչներ՝ Մաքս Գոտլիբ, Սյու Ֆերգյուսոն, Ստյուարտ Միչեմ
Մոնտաժ՝ Ալան Ստրախան


== Ծանոթագրություններ ==
Հարյուրամյակի գոլ

Հարյուրամյակի գոլ - քսանմեկերորդ դարում ֆուտբոլի աշխարհի առաջին առաջնության անցկացման ընթացքում ՖԻՖԱ-ի կողմից իր կայքէջում կազմակերպված հարցումների արդյունքների հիման վրա ֆուտբոլի աշխարհի բոլոր առաջնությունների լավագույնը ճանաչված գոլը, որը խփել է արգենտինացի ֆուտբոլիստ Դիեգո Մարադոնան 1986 թվականի աշխարհի առաջնության քառորդ եզրափակիչ խաղի 54-րդ րոպեին՝ գրավելով Անգլիայի հավաքական թիմի դարպասը։ Ֆուտբոլային այդ հանդիպումը տեղի է ունեցել 1986 թվականի հունիսի 22-ին, Մեքսիկայի մայրաքաղաք Մեխիկոյի «Ացտեկա» մարզադաշտում;


== Պատմություն ==
«Հարյուրամյակի գոլը» Մարադոնան խփել է՝ դեպի անգլիացիների տուգանային հրապարակ ճեղքում կատարելով, որի ընթացքում խաբս է տվել վեց խաղացողների՝ ներառյալ մրցակցի դարպասապահին։ Դրանից ընդամենը երեք րոպե առաջ Մարադոնան ևս մեկ գոլ էր խփել՝ մրցավարների կողմից չնկատված, հետևաբար՝ նաև չարձանագրված ու չպատժված ձեռքի հարվածով. այդ գոլը հետագայում ստացավ «Աստծո ձեռք» անվանումը։
Այդ նշանավոր ֆուտբոլային հանդիպումից որոշ ժամանակ անց Մարադոնան խոստովանել է, որ ինքը մասամբ պարտական է անգլիացիների պաշտպաններին, ովքեր փորձ չեն արել խախտել խաղի կանոններն ու վայր գցել իրեն։ Անգլիացիների ռմբարկուն՝ հարձակվող Գարի Լինեկերը, ով այդ խաղում իր թիմի խփած միակ գոլի հեղինակը դարձավ, հայտարարել է, որ Մարադոնայի հրաշք գոլը տեսնելով՝ կյանքում առաջին անգամ մտքով անցել է ծափահարել մրցակցին։
Անգլիացի կիսապաշտպան Քրիս Ուոդլը այսպես է արտահայտվել խաղային այդ դրվագի մասին. «Ես ու Ջոն Բարնսը, պահեստայինների նստարանին նստած, հետևում էինք խաղին, և բերաններս բաց մնաց, երբ տեսանք, թե ինչպես Մարադոնան, խլելով գնդակը իրենց կիսադաշտում, անցավ մեր թիմի կիսադաշտն ու վեց խաղացողի խաբս տալով՝ գոլ խփեց։ Այդ պահին իմ մեջ բուռն ցանկություն առաջացավ և՛ ծափահարելու, և՛ արտասվելու։ Ես այդ գոլը կյանքում երբեք չեմ մոռանա»:.


== Ծանոթագրություններ ==


== Տես նաև ==
Աստծո ձեռքը


== Գրականություն ==
Maradona, D. Maradona: The Autobiography of Soccer’s Greatest and Most Controversial Star, p. 129. Skyhorse Publishing, 2007. ISBN 1602390274.


== Արտաքին հղումներ ==
Видео на сайте YouTube
Բուրջի Մանսուր

Բուրջի Մանսուր, գյուղ Արևմտյան Հայաստանում, Էրզրումի վիլայեթի Խամուրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ջունգու Սու

Ջունգու Սու (ռուս.՝ Джунгу-Су), գետ Ռուսաստանում, հոսում է Կաբարդինո-Բալկարիայի հանրապետությունում։ Գետաբերանը տեղակայված է Չեգեն 1գետի ձախ ափին 68 կմ հեռավորության վրա։ Գետի երկարությունը 13 կմ է, ավազանի տարածքը 27,6 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Բակսան գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000712108200004833
Հիդրոլոգիական ուսումնասիրությունների կոդը - 108200483
Ավազանի կոդը - 07.02.00.007
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(955) Ալստեդե

(955) Ալստեդե (անգլ.՝ Alstede), աստերոիդ աստերոիդների հիմնական գոտում։ Հայտնաբերվել է 1921 թվականի օգոստոսի 5-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,594859 ա. մ., առավելագույնը մոտենում է 1,844 ա. մ. հեռավորության վրա և հեռանում 3,3457 ա. մ.։ Արեգակի շուրջ մեկ ամբողջական պտույտ է կատարում 1526,75 երկրային օրվա ընթացքում, իր ուղեծրով շարժվելով միջինում 0,235794 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(955) Ալստեդե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ելիսեյան պալատ

Ելիսեյան պալատ (ֆր.՝ Palais de l'Élysée), Ֆրանսիայի նախագահի նստավայրը Փարիզում։ Գտնվում է Փարիզի 8–րդ շրջանում՝ Ֆոբուր Սենտ Օնորե փողոցում։ Մյուրատի դահլիճում տեղի են ունենում Ֆրանսիայի նախարարների խորհրդի նիստերը։ Պալատի շրջակա այգիներում Բաստիլի գրավման օրը՝ հուլիսի 14–ին, տեղի են ունենում տոնակատարություններ՝ Ֆրանսիայի Հանրապետության օրվա առթիվ։
Ելիսեյան պալատում նախագահը հանրապետական գվարդիայի հանդիսավոր պահակախմբով ընդունում է այլ պետությունների ղեկավարներին։


== Պատմություն ==
Պալատը կառուցվել է 1718—1722 թվականներին ճարտարապետ Արման–Կլոդ Մոլլեի նախագծով կոմս Էվրյոյի և նրա կնոջ համար որպես մայրաքաղաքային նորաձև առանձնատուն (hôtel de l'Élysée)։ Կոմսի մահից հետո՝ 1753 թվականին, այն ձեռք է բերել Լյուդովիկոս XV–ը մարքիզուհի Պոմպադուրի համար, որն էլ ընդարձակել է նրա տարածքը։ 1764 թվականին մարքիզուհու մահից հետո պալատն անցել է թագավորի հեռավոր ազգականներին։
Նապոլեոն Բոնապարտի օրոք պալատն առաջին անգամ օգտագործվել է կառավարության պահանջների համար։ 1805 թվականին պալատը ձեռք է բերել Մյուրատը։ Վերջինիս՝ Նեապոլ մեկնելուց հետո այնտեղ հաստատվել է կայսրը։
1816 թվականին Ելիսեյան պալատը գնել է Լյուդովիկոս XVIII–ը։
1848 թվականին պալատը պաշտոնապես հռչակվել է Ֆրանսիայի երկրորդ հանրապետության նախագահ Նապոլեոն III–ի նստավայր, ով իրեն կայսր էր հռչակել։ Ելիսեյան պալատը, կայսրի ցանկություններին համապատասխան, վերանորոգվել է 1853—1867 թվականներին ճարտարապետ Լակրուայի կողմից։ Այդ ժամանակներից սկսած՝ պալատի արտաքին տեսքն այլևս չի փոփոխվել։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Նոյալբենռոյթ

Նոյալբենռոյթ (գերմ.՝ Neualbenreuth), կոմունա Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Տիրշենրոյտ շրջանի կազմի մեջ։ Բնակչությունը կազմում է 1493 մարդ (ըստ 2010 թվականի դեկտեմբերի 31-ի) ։ Տարածքը կազմում է 50, 13 կմ2։ Պաշտոնական կոդ՝ 09 3 77 142։ Կոմունան կազմված է 17 գյուղական բնակավայրերից։


== Լուսանկարներ ==

		
		


== Ծանոթագրություններ ==


== Արտաքին հղումներ ==
Պաշտոնական կայք